wannaphong/clean_thaiwikipedia huggingface dataset:
# คาร์ทูช
ในอักษรอียิปต์โบราณ คาร์ทูช  มีลักษณะเป็นรูปวงรีที่มีเส้นที่ปลายด้านหนึ่งสัมผัสกัน โดยเป็นสัญลักษณ์ที่แสดงให้เห็นถึงข้อความอยู่ภายในวงล้อมเป็นพระนามราชวงศ์ ตัวอย่างแรกของคาร์ทูชเกี่ยวข้องกับฟาโรห์ปรากฏขึ้นในช่วงปลายสมัยราชวงศ์ที่สาม แต่สัญลักษณ์ดังกล่าวไม่ได้ถูกนำมาใช้ทั่วไปจนกระทั่งช่วงต้นสมัยราชวงศ์ที่สี่ในช่วงของการปกครองของฟาโรห์สเนฟรู ถึงแม้ว่าคาร์ทูชมักจะถูกเขียนเป็นแนวตั้งโดยมีเส้นตัดปลายแนวนอน แต่ถ้าทำให้พระนามดูเหมาะสมยิ่งขึ้น ก็สามารถเขียนเป็นแนวนอนได้โดยมีเส้นแนวตั้งตัดอยู่ท้าย (ในทิศทางของการอ่านพระนาม) คำภาษาอียิปต์โบราณของคำว่าคาร์ทูชคือ เชนู และคาร์ทูชก็พํฒนามาเป็นวงแหวนเชน ในบันทึกอักษรเดโมติกได้ลดการใช้สัญลักษณ์คาร์ทูชลงให้เหลือเหลือเพียงการเขียนวงเล็บและเส้นแนวตั้ง

ในตำแหน่งราชวงศ์ทั้ง 5 พระนามนั้น ได้แก่ พระนามนำหน้า (พระนามครองราชย์) และ "พระนามบุตรแห่งรา" (พระนามที่ตั้งเมื่อประสูติ) จะปิดล้อมด้วยสัญลักษณ์คาร์ทูชAllen, James Peter, Middle Egyptian: An Introduction to the Language and Culture of Hieroglyphs, Cambridge University Press 2000, p. 65.

ในบางครั้งเครื่องรางก็เป็นออกเป็นรูปของคาร์ทูชที่ปรากฏพระนามของฟาโรห์และเก็บไว้ในสุสาน นักโบราณคดีมักพบว่าสิ่งของดังกล่าวนั้นมีความสำคัญต่อการสืบหาสุสานและสิ่งต่าง ๆ ภายในสุสานCompare Thomas Eric Peet, William Leonard Stevenson Loat, The Cemeteries of Abydos. Part 3. 1912–1913, Adamant Media Corporation, , p.23 โดยก่อนหน้านั้นคาร์ทูชจะใช้ได้แค่เฉพาะฟาโรห์เท่านั้น ซึ่งรูปวงรีที่ล้อมรอบพระนามของพระองค์มีไว้เพื่อปกป้องพระองค์จากวิญญาณชั่วร้ายในพระชนม์ชีพและหลังการสวรรคต คาร์ทูชได้กลายเป็นสัญลักษณ์แทนความโชคดีและการปกป้องจากสิ่งชั่วร้าย

คำว่า "คาร์ทูช" ถูกนำมาใช้ครั้งแรกโดยทหารฝรั่งเศส ซึ่งคิดว่าสัญลักษณ์ดังกล่าวที่พวกเขาเห็นซ้ำๆ บนซากปรักหักพังของฟาโรห์ที่พวกเขาพบนั้นคล้ายกับตลับกระดาษสำหรับบรรจุกระสุนปืนในปากกระบอกปืน (cartouche ในภาษาฝรั่งเศส)White, Jon Manchip, Everyday Life in Ancient Egypt, Courier Dover 2002, p.175Compare: ในรูปแบบที่เป็นสัญลักษณ์อักษรอียิปต์โบราณ คาร์ทูชสามารถใช้แทนคำในภาษาอียิปต์ที่แปลว่า "ชื่อ" โดยถูกปรากฏอยู่ในรายการสัญสัญลักษณ์ของการ์ดิเนอร์รหัสหมายเลข V10

และมีสัญลักษณ์คาร์ทูชครึ่งส่วน ซึ่งมีรหัสหมายเลข การ์ดิเนอร์ หมายเลข V11 (ตามที่ปรากฏด้านล่าง) ซึ่งมีความหมายแยกต่างหากในภาษาอียิปต์ เป็นตัวกำหนดสำหรับการกระทำและคำนามที่เกี่ยวข้องกับชิ้น เช่น "แบ่ง", "ไม่รวม"Betrò, 1995. Hieroglyphics: The Writings of Ancient Egypt, "Cartouche", p. 195.V11สัญลักษณ์อักษรอียิปต์โบราณรูปคาร์ทูช ได้ใช้เป็นตัวกำหนดในภาษาอียิปต์ šn-(sh)n สำหรับ "วงจร" หรือ "วงแหวน"- (เช่น วงแหวนเชน หรือ คาร์ทูช) ซึ่งต่อมาคาร์ทูชได้ถูกใช้กับ rn ทีแปลว่า "ชื่อ"Betrò, 1995, p. 195. คำนี้สามารถสะกดเป็น "r" ด้วย "n" โดยสัญลักษณ์รูปปากจะอยู่เหนือสัญลักษณ์รูประลอกน้ำV10D21:N35
# นัมเลอา
นัมเลอา  เป็นเมืองและอำเภอทางตอนเหนือของอ่าวกาเยอลีที่ชายฝั่งตะวันออกเฉียงเหนือของเกาะบูรู ประเทศอินโดนีเซีย เมืองนี้เป็นเมืองหลักของอำเภอบูรู

ภูมิอากาศ
# โกะรรันกุฬังงรเทวีเกษตรัง
โกะรรันกุฬังงรเทวีเกษตรัง (, ; Kottankulangara Devi Temple) เป็นโบสถ์พราหมณ์ (เกษตรัง) บูชาพระแม่ทุรคาในฐานะอาทิปราศักติหรือพลังสตรีสูงสุดในจักรวาล ตั้งอยู่ในหมู่บ้านจาวระ รัฐเกรละ ประเทศอินเดีย

ตำนาน
ที่ตั้งของเกษตรังนี้ในอดีตเป็นป่ารกทึบ ที่มุมตะวันตกเฉียงเหนือของผืนป่านี้มีบ่อน้ำเล็กแต่ลึกที่ชื่อว่า ภูตกุฬัง (, ; Bhoothakulam) อยู่ ผู้คนในพื้นที่เชื่อว่าบ่อน้ำนี้เป็นที่อยู่ของงูพิษ ส่วนทางตะวันออกของผืนป่ามีสระน้ำขนาดกว้างใหญ่ ในวันที่ฝนลง ธารน้ำจะไหลมาจากสระน้ำนี้ทำให้พื้นที่ป่าและพื้นที่โดยรอบอุดมสมบูรณ์ ทำให้บรรดาคนเลี้ยงวัวในพื้นที่นิยมพาวัวมากินหญ้าในแถบนี้

ตำนานเล่าว่าครั้งหนึ่งมีกลุ่มคนเลี้ยงวัวไปเก็บมะพร้าวมาจากที่นี่ ต่อมาคนเลี้ยงวัวได้เจอก้อนหินที่ทิศใต้ของภูตกุฬัม คนเลี้ยงวัวจึงกระแทกลูกมะพร้าวกับหินนี้เพื่อเปิดมะพร้าว แต่กลับเจอว่าหินนี้มีเลือดไหลออกมา คนเลี้ยงวัวจึงนำเรื่องนี้ไปเล่าแก่คนเฒ่าคนแก่ของตน โหรท่านหนึ่งเสนอว่าหินนี้อาจมีอำนาจเหนือธรรมชาติบางอย่างอยู่ และควรจะประกอบพิธีบูชาทันทีหลังสร้างวิหารขึ้นที่นี่ ผู้เฒ่าและคนเลี้ยงวัวจึงกลับไปที่หินนั้น สร้างวิหารขึ้นชั่วคราวโดยใช้เสา และมุงด้วยใบจากต้นมะพร้าว ตามธรรมเนียมโบราณของอินเดียใต้นั้น ใน กุฏุมพังเกษตรัง (, ; หมายถึงโบสถ์พราหมณ์ประจำครอบครัวหรือประจำตระกูล) จะให้มี พาลิกะ (, ; หมายถึงเด็กผู้หญิง) เป็นคนเตรียมพวงมาลัย จุดตะเกียงบูชาในวิหาร วิหารแห่งนี้ตามที่โหรบอกคือจะต้องประกอบพิธีบูชาทันทีเมื่อสร้างวิหารเสร็จ คนเลี้ยงวัวจึงแต่งกายด้วยชุดอย่างสตรีและประกอบพิธีบูชาในวิหารทันที จากนั้น คนเลี้ยงวัวได้นำน้ำมันมะพร้าว (อุรุกกุเวะฬิจเจ็ณณะ; ,) และเปลือกมะพร้าว (โกฏฏัน; ,) บูชาแก่เทวีในฐานะไนเวทยัม

จมยวิฬักกุ
จมยวิฬักกุ (Chamayavilakku) เป็นเทศกาลประจำปีของเกษตรัง ที่ซึ่งศาสนิกชนผู้ชายจะแต่งกายเป็นผู้หญิงและเข้าร่วมพิธีจุดตะเกียงบูชาและเดินบริกรรมรอบวิหารในเวลาค่ำคืน และมีดนตรีบรรเลงประกอบ เครื่องแต่งกายหญิงที่ศาสนสิกชนชายนิยมนำมาสวมเพื่อร่วมพิธีนี้ เช่นส่าหรี, ปัฏฏุสารี (pattu sari) ส่าหรี่ครึ่งตัว ไปจนถึงชุดเต้นระบำของผู้หญิง

เทศกาลนี้ตรงกับวันที่ 10 และ 11 ของเดือนมีนัม ตามปฏิทินมลยาฬัม
# ยูนีดทูคาล์มดาวน์
"ยูนีดทูคาล์มดาวน์"  เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 14 มิถุนายน ค.ศ. 2019 โดยเป็นซิงเกิลที่สองจากสตูดิโออัลบั้มชุดที่เจ็ดของเธอ เลิฟเวอร์ (2019) เป็นแทร็กลำดับที่ 14 ในอัลบั้ม สวิฟต์ประพันธ์และผลิตร่วมกับโจเอล ลิตเติล "ยูนีดทูคาล์มดาวน์" เป็นแนวเพลงอิเล็กโทรป็อป และซินท์ป็อปในจังหวะที่สนุกสนาน โดยมีเสียงคอรัสจากน้อยไปมาก บทประพันธ์กล่าวถึงกลุ่มเกรียนอินเทอร์เน็ต โฮโมโฟเบีย และการเคลื่อนไหวที่สนับสนุนชุมชนแอลจีบีทีคิว+

วิดีโอเนื้อเพลงเปิดตัวเมื่อวันที่ 14 มิถุนายน ค.ศ. 2019 และมิวสิกวิดีโอเผยแพร่เมื่อวันที่ 17 มิถุนายน โดยมีคณะนักแสดงต่าง ๆ กำกับโดยสวิฟต์ และดรูว์ เคิร์สช์ อำนวนการสร้างโดยสวิฟต์ และท็อดริก ฮอลล์ "ยูนีดทูคาล์มดาวน์" ได้ทำให้นักวิจารณ์เพลงมีความคิดเห็นที่แตกต่างกัน บางคนชื่นชมเพลงนี้เพราะจับใจและสื่อถึงกลุ่มแอลจีบีทีคิว+ ในขณะที่บางคนวิจารณ์ว่าธีมของเพลงนี้สร้างความสับสนและเหยียดหยาม อย่างไรก็ตามเพลง "ยูนีดทูคาล์มดาวน์" ได้ถือเป็นเพลงชาติเกย์ ซิงเกิลขึ้นอันดับหนึ่งในสกอตแลนด์ และห้าอันดับแรกในออสเตรเลีย แคนาดา ไอร์แลนด์ มาเลเซีย นิวซีแลนด์ และสหราชอาณาจักร เปิดตัวที่อันดับสองบนชาร์ตบิลบอร์ดฮอต 100 ของสหรัฐฯ กลายเป็นซิงเกิลที่สองที่ติดสองอันดับแรกติดต่อกันของอัลบั้มเลิฟเวอร์ และสวิฟต์ขึ้นแท่นร่วมกับมาดอนนา สำหรับเพลงฮิตอันดับสองสำหรับศิลปินหญิงในประวัติศาสตร์ของชาร์ต

ณ งานประกาศผลรางวัลเอ็มทีวีวิดีโอมิวสิกอะวอดส์ 2019 มิวสิกวิดีโอ "ยูนีดทูคาล์มดาวน์" ได้รับการเสนอชื่อเข้าชิง 9 ครั้ง สามารถคว้า 2 รางวัล ได้แก่ วิดีโอแห่งปี ซึ่งเป็นรางวัลที่สองของสวิฟต์ในประเภทนี้ถัดจากผลงาน "แบดบลัด" (2015) และรางวัลวิดีโอที่มีข้อความแฝงนัยยอดเยี่ยม เพลงนี้ยังได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม จากงานประกาศผลรางวัลแกรมมี ครั้งที่ 62

 ชาร์ต 

 ชาร์ตประจำสัปดาห์ 
+ตารางการแสดงชาร์ตของ "ยูนีดทูคาล์มดาวน์" ชาร์ต (2019-2020) ตำแหน่งสูงสุด Argentina (Argentina Hot 100) 71 Bolivia (Monitor Latino) 19 China Airplay/FL (Billboard) 1 Croatia (HRT) 19 Colombia (National-Report) 69 Ecuador (National-Report) 91 Estonia (Eesti Ekspress) 8 Greece International (IFPI) 6 Iceland (Tonlist) 20 Israel (Media Forest) 18 Japan (Japan Hot 100) 23 Latvia (LAIPA) 8 Lebanon (OLT20 Combined Chart) 5 Lithuania (AGATA) 8 Malaysia (RIM) 3 Mexico Ingles Airplay (Billboard) 1 Nicaragua (Monitor Latino) 14 Romania (Airplay 100) 70 Singapore (RIAS) 7 Slovenia (SloTop50) 36 US Rolling Stone Top 100 3

 ชาร์ตสิ้นปี 
+ตารางการแสดงชาร์ตสิ้นปีของ "ยูนีดทูคาล์มดาวน์" ชาร์ต (2019) ตำแหน่ง Australia (ARIA) 61 Canada (Canadian Hot 100)  28 US Billboard Hot 100 39 US Adult Contemporary (Billboard) 36 US Adult Top 40 (Billboard) 17 US Mainstream Top 40 (Billboard) 34 US Rolling Stone Top 100 47
 ชาร์ต (2020) ตำแหน่ง US Adult Contemporary (Billboard) 36

 การรับรอง 

 ประวัติการจำหน่าย 
+รูปแบบการเผยแพร่ของ "ยูนีดทูคาล์มดาวน์" ภูมิภาค วันที่ รูปแบบ เวอร์ชัน ค่าย อ้างอิง หลากหลาย  14 มิถุนายน 2019  ต้นฉบับ รีพับลิก  อิตาลี 17 มิถุนายน 2019 ออกอากาศทางวิทยุ ยูนิเวอร์แซล  สหรัฐ 18 มิถุนายน 2019 วิทยุฮิตร่วมสมัย รีพับลิก   หลากหลาย 20 สิงหาคม 2019  คลีนแบนดิตรีมิกซ์   17 พฤษภาคม 2020 การแสดงสด
# คาร์มา (เพลงเทย์เลอร์ สวิฟต์)
"คาร์มา"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่ 10 ของเธอ มิดไนส์ (2022) สวิฟต์ประพันธ์และผลิตเพลงร่วมกับแจ็ก แอนโตนอฟฟ์, ซุนเวฟ และคีอานู บีตส์ ส่วนจาฮาน สวีตเป็นผู้ประพันธ์เพิ่มเติม รีพับลิกเรเคิดส์ได้เผยแพร่เพลงนี้ทางวิทยุของสหรัฐเมื่อวันที่ 1 พฤษภาคม ค.ศ. 2023 โดยเป็นซิงเกิลที่สามของอัลบั้ม เวอร์ชันรีมิกซ์มีแร็ปเปอร์ชาวอเมริกัน ไอซ์สไปซ์ มาร่วมร้องในเพลง และได้เผยแพร่เมื่อวันที่ 26 พฤษภาคม ค.ศ. 2023 โดยเป็นส่วนหนึ่งของอัลบั้มมิดไนส์รุ่นขยาย

ในบทประพันธ์ของเพลง "คาร์มา" สวิฟต์กล่าวว่า "กรรมดี" ของเธอนั้นนำสิ่งดี ๆ มาสู่ชีวิตอย่างไร ซึ่งตรงข้ามกับคนที่เคยกล่าวว่าร้ายเธอ ในทางดนตรีนั้น เพลงนี้ผสมผสานแนวเพลงดิสโก อิเล็กโทรแคลช และชิลล์เวฟเข้ากับองค์ประกอบของแนวเพลงเทคโน ออลเทอร์นาทิฟร็อก และนิวเวฟ การผลิตนั้นโดดเด่นด้วยจังหวะกลอสซีบีตและการสั่นไหวซินธิไซเซอร์ นักวิจารณ์ร่วมสมัยมองว่า "คาร์มา" เป็นไฮไลต์ของอัลบั้มมิดไนส์ โดยยกย่องในด้านการผลิตที่สดใส ทำนองที่เสนาะหู และเนื้อร้องที่ตลกขบขัน

ในเชิงพาณิชย์ "คาร์มา" ติดสิบอันดับสูงสุดในออสเตรเลีย แคนาดา ไอร์แลนด์ นิวซีแลนด์ ฟิลิปปินส์ และสหรัฐอเมริกา และติด 20 อันดับในกรีซ มาเลเซีย โปรตุเกส สิงคโปร์ สโลวาเกีย แอฟริกาใต้ และสหรัฐอเมริกา สหราชอาณาจักร; ขึ้นสูงสุดที่อันดับสองในชาร์ตบิลบอร์ดฮอต 100 และอันดับหกในชาร์ตบิลบอร์ดโกลบอล 200 สวิฟต์ได้ทำการแสดงสดเพลง "คาร์มา" เป็นเพลงปิดของทัวร์คอนเสิร์ตดิเอราส์ทัวร์ มิวสิกวิดีโอเปิดตัวในวันที่ 26 พฤษภาคม ค.ศ. 2023 ในขณะที่ทำการแสดงดิเอราส์ทัวร์ที่เมืองอีสต์รัทเทอร์ฟอร์ด รัฐนิวเจอร์ซีย์ และได้เผยแพร่ในวันรุ่งขึ้น โดยวิดีโอเป็นจินตนิมิตระดับสูงกำกับโดยสวิฟต์ มีแนวคิดเกี่ยวกับจักรวาลและอวกาศที่ขับเคลื่อนด้วยเอฟเฟกต์ดิจิทัล

 ชาร์ต 
+ ตารางแสดงชาร์ตของ "คาร์มา" ชาร์ต (2022–2023) อันดับสูงสุด Australia (ARIA) 2 Croatia (HRT) 58 Greece International (IFPI) 12 Japan Hot Overseas (Billboard Japan) 18 Latvia (EHR) 38 Latvia Airplay (LAIPA) 17 Malaysia (Billboard) 20 Malaysia International (RIM) 18 New Zealand (Recorded Music NZ) 9 Nigeria (TurnTable Top 100) 57 Philippines (Billboard) 7 Singapore (RIAS) 12 South Africa (Billboard) 21 Swiss Streaming (Schweizer Hitparade) 40 Vietnam (Vietnam Hot 100) 25

 การรับรอง 

 ประวัติการวางจำหน่าย 
+วันที่เผยแพร่และรูปแบบของ "คาร์มา" ภูมิภาค วันที่ รูปแบบ เวอร์ชัน ค่าย อ้างอิง สหรัฐ 1 พฤษภาคม 2023 ดนตรีร่วมสมัยสำหรับผู้ใหญ่ต้นฉบับรีพับลิก  2 พฤษภาคม 2023 วิทยุฮิตร่วมสมัย  อิตาลี 26 พฤษภาคม 2023 ออกอากาศทางวิทยุ ไอซ์สไปซ์รีมิกซ์ ยูนิเวอร์แซล  สหรัฐ 27 พฤษภาคม 2023 ดิจิทัลดาวน์โหลด รีพับลิก 

 หมายเหตุ
# พระนามฮอรัสทองคำ
พระนามฮอร์-นุบ หรือ พระนามฮอรัสทองคำ เป็นหนึ่งในพระนามที่ฟาโรห์ทรงใช้เมื่อพระองค์ทรงขึ้นครองราชย์ พระนามฮอรัสทองคำจะเขียนด้วยรูปสัญลักษณ์อักษรอียิปต์โบราณของเทพฮอรัส (รูปนกเหยี่ยวหรือฮอร์) ซึ่งอยู่บนรูปสัญลักษณ์ที่มีความหมายว่า ทองคำ (รูปสร้อยคอพร้อมจี้หรือนุบ) รวมถึงพระนามฉายาที่เพิ่มขึ้นมาให้กับฟาโรห์ ฟาโรห์เดนจากราชวงศ์ที่หนึ่งทรงเชื่อมโยงกับพระนามฮอรัสของพระองค์กับสัญลักษณ์อักษรอียิปต์โบราณที่แปลว่า ทองคำ และฟาโรห์ดเจอร์จากราชวงศ์ที่สี่ พระองค์ก็ทรงใช้พระนามฮอรัสทองคำแล้ว โดยในช่วงสมัยราชอาณาจักรก็ได้เพิ่มพระนามฮอรัสทองคำเข้าไปในตำแหน่งราชวงศ์แห่งอียิปต์โบราณแล้วอย่างแน่นอน พระนามฮอรัสทองคำและพระนามเนบตีเป็นพระนามที่ฟาโรห์ทรงใช้น้อยที่สุด
# วัดมัชฌิมาวาส (จังหวัดปัตตานี)
วัดมัชฌิมาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยามู อำเภอยะหริ่ง จังหวัดปัตตานี มีที่ดินเนื้อที่ 18 ไร่ 2 งาน 75 ตารางวา

วัดมัชฌิมาวาส หรือชาวบ้านเรียกว่า วัดกลาง ตามประวัติวัดระบุว่าสร้างเมื่อ พ.ศ. 2360 อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อ พ.ศ. 2335 ในสมัยพระยายะหริ่ง (พ่าย) (ขณะนั้นเป็นพระยาพิพิธเสนามาตย์ฯ) เจ้าเมืองยะหริ่งคนแรกได้ย้ายเมือง จากตำบลบานา มาสร้างเมืองยะหริ่งที่ริมคลองยามู สร้างวัดกลางขึ้นมาเพราะอยู่กลางเมือง มีจุดประสงค์เพื่อประกอบพิธีถือน้ำพิพัฒน์สัตยาของข้าราชการเมืองยะหริ่ง เมื่อ พ.ศ. 2360 พระยายะหริ่ง (พ่าย) ได้อัญเชิญหลวงพ่อทุ่งคา วัดทุ่งคา (ปัจจุบันเป็นวัดร้าง) พร้อมทั้งได้นิมนต์เจ้าอาวาสวัดทุ่งคา (ซึ่งขณะนั้นเหลือเจ้าอาวาสอยู่เพียงองค์เดียวเสนาสนะก็กำลังทรุดโทรม) มาเป็นเจ้าอาวาสรูปแรก

วัดกลางค่อย ๆ เสื่อมลง จนเมื่อ พ.ศ. 2411 วัดกลางก็ร้างลงหลวงพ่อทุ่งคาจึงถูกอัญเชิญมาไว้ที่วัดบูรพาราม ต่อมาหลวงวิฑูรธุรการ นายอำเภอยามู สถาปนาวัดกลางขึ้นใหม่และได้นิมนต์พระอาจารย์ไชยเส้งมาเป็นเจ้าอาวาส วัดกลางเป็นวัดร้างครั้งที่ 2 เมื่อ พ.ศ. 2539 หลวงพ่อแก้ว เจ้าอาวาสรูปสุดท้ายมรณภาพ ปัจจุบันวัดมัชฌิมาวาสมีเจ้าอาวาสคือ พระครูไพศาลขันตยาทร (สมยศ ขนฺติโก)

อาคารเสนาสนะภายในวัดได้แก่ อุโบสถ มีหลักฐานว่าบูรณะเมื่อ พ.ศ. 2528 และศาลาการเปรียญกว้าง 8 เมตร ยาว 10 เมตร
# ดาวมวลอัดแน่น
ดาวแคระขาวและดาวนิวตรอนเรียกอีกอย่างว่า ดาวสถานะเสื่อม (degenerate star) เพราะดาวแคระขาวได้รับแรงค้ำจุนจากความดันสถานะเสื่อมของอิเล็กตรอน ส่วนดาวนิวตรอนได้รับแรงค้ำจุนจากความดันสถานะเสื่อมของนิวตรอน นอกจากนี้แล้ว ยังมีการเสนอทฤษฎีความเป็นไปได้เกี่ยวกับการมีอยู่ของ ดาวควาร์ก ซึ่งเป็นดาวที่ได้รับแรงค้ำจุนจากความดันสถานะเสื่อมของควาร์กด้วย

 จุดสิ้นสุดของวิวัฒนาการของดาวฤกษ์ 
ดาวมวลอัดแน่นถือเป็นช่วงสุดท้ายของวิวัฒนาการของดาวฤกษ์

เมื่อดาวฤกษ์ส่องแสง มันจะสูญเสียพลังงานในตัวเองไปเรื่อย ๆ พลังงานที่สูญเสียไปจากพื้นผิวที่แผ่รังสีจะสมดุลกับพลังงานที่เกิดจากปฏิกิริยานิวเคลียร์ฟิวชันภายในดาวฤกษ์ แต่การตายของดาวฤกษ์จะเริ่มขึ้นเมื่อดาวฤกษ์หมดพลังงาน ก๊าซร้อนภายในไม่สามารถรองรับน้ำหนักของดาวฤกษ์ได้ และถูกอัดเข้าไปภายในจนกลายเป็นดาวที่มีความหนาแน่นสูง นั่นก็คือดาวมวลอัดแน่น

ความแตกต่างระหว่างดาวแคระขาวหรือดาวนิวตรอนกับดาวฤกษ์เดิมนั้นอาจสามารถอธิบายได้โดยการเปรียบเทียบกับความแตกต่างระหว่างความหนาแน่นของแข็งและก๊าซ

เวลาที่ดาวแคระขาวต้องใช้เวลาในการเย็นตัวเพื่อกลายเป็นดาวแคระดำนั้นยาวนานกว่าอายุของเอกภพในปัจจุบันมาก
# ฮังตัวะฮ์จายา
ฮังตัวะฮ์จายา  เป็นพื้นที่ที่วางแผนไว้ในรัฐมะละกา ประเทศมาเลเซีย ที่รัฐบาลจัดตั้งในฐานะศูนย์กลางการบริหารของรัฐและสมาร์ตซิตีที่มีการพัฒนาทางเศรษฐกิจ สังคม โครงสร้างพื้นฐาน และสันทนาการ ฮังตัวะฮ์จายาเป็นเทศบาลเดียวของรัฐมะละกาที่ไม่มีทางออกสู่ทะเล

 เขตบริหาร 
เขตบริหารของเทศบาลฮังตัวะฮ์จายา มีตำบลดังต่อไปนี้

อำเภอเมอลากาเตองะฮ์ 
อาเยอร์โมเล็ก
บาจัง
บาตูเบอเรินดัม
บูกิตบารู
บูกิตกาติล
เปอริงกิต
อำเภอจาซิน 
อาเยอร์ปานัซ
เกอซัง
อำเภออาโลร์กาจะฮ์ 
ดูเรียนตุงกัล
# เหตุโจมตีในแคร์ซอน เดือนพฤษภาคม พ.ศ. 2566
ในช่วงบ่ายของวันที่ 3 พฤษภาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ระดมยิงใส่เมืองแคร์ซอนและเมืองอื่น ๆ ในแคว้นแคร์ซอน ทางภาคใต้ของประเทศยูเครน ส่งผลให้มีผู้เสียชีวิต 24 คน และบาดเจ็บ 45 คน

 การโจมตี 
ในเขตกอราแบลนือของเมืองแคร์ซอน รัสเซียได้ยิงถล่มไฮเปอร์มาร์เก็ต "แอปิตแซนตร์" สาขาเดียวที่ยังคงเปิดให้บริการในเมือง ส่วนในใจกลางเมือง รัสเซียได้ยิงถล่มซูเปอร์มาร์เก็ต "อาแตแบ", สถานีบริการน้ำมัน "อ็อกกอ", อาคารที่อยู่อาศัยประชาชน, ร้านอุปกรณ์ช่าง, โรงงาน และสถานีรถไฟ กระสุน 539 นัดถูกยิงจากปืนใหญ่, รถถัง, เครื่องยิงเบเอม-21 กราด, อากาศยาน และโดรนของรัสเซียใส่เมืองตลอดทั้งวัน

นอกจากนี้ ชุมชนอื่น ๆ อีกหลายแห่งในแคว้นแคร์ซอนก็ถูกระดมยิงเช่นกัน ส่งผลให้พนักงานด้านพลังงาน 3 คนเสียชีวิตใกล้หมู่บ้านสแตปานิวกา และชาวบ้าน 1 คนเสียชีวิตในสวนของเขาเองที่หมู่บ้านตอการิวกา

ในช่วงเช้าของวันรุ่งขึ้น ปรากฏว่ามีผู้เสียชีวิต 23 คน และบาดเจ็บ 46 คน (ในจำนวนนี้เป็นเด็ก 2 คน) ในเมืองแคร์ซอนและแคว้นแคร์ซอน ต่อมาในวันที่ 8 พฤษภาคม ผู้บาดเจ็บคนหนึ่งเสียชีวิตที่โรงพยาบาล ส่งผลให้ยอดผู้เสียชีวิตเพิ่มขึ้นเป็น 24 คน

 ปฏิกิริยา 
วอลอดือมือร์ แซแลนสกึย ประธานาธิบดียูเครน เผยแพร่ภาพถ่ายความเสียหายจากเหตุโจมตีครั้งนี้ พร้อมทั้งเขียนว่า

ออแลกซันดร์ ปรอกูดิน ผู้ว่าการแคว้นแคร์ซอน ประกาศห้ามประชาชนในแคว้นออกจากเคหสถานตั้งแต่เย็นวันศุกร์จนถึงเช้าวันจันทร์ นอกจากนี้ ฝ่ายบริหารการทหารประจำแคว้นยังประกาศไว้ทุกข์เป็นเวลา 3 วัน ได้แก่วันที่ 4, 5 และ 6 พฤษภาคม โดยเริ่มตั้งแต่เวลา 12:00 น. ของวันที่ 4 พฤษภาคม

 ระเบียงภาพ
# ภาษามลายูสงขลา
ภาษามลายูสงขลา (หรือผู้พูดภาษานี้เรียกว่า Pasa Nayu Singgora) เป็นวิธภาษาของภาษามลายูที่พูดกันในจังหวัดสงขลา ประเทศไทย ภาษามลายูสงขลาเกิดขึ้นจากการผสมผสานระหว่างวัฒนธรรมมลายูกับภาษาและวัฒนธรรมไทย ภาษานี้ถือเป็นส่วนหนึ่งของภาษามลายู-ปัตตานีที่มีผู้พูดบริเวณชายแดนมาเลเซีย–ไทย
 
บริเวณที่มีผู้พูด
ภาษามลายูสงขลามีผู้พูดในบริเวณอำเภอทางตอนใต้ของจังหวัดสงขลา โดยผู้พูดเรียกภาษานี้ว่า Pasa Nayu Singgora หรือในภาษามลายูมาตรฐานเรียกเป็น Bahasa Melayu Singgora มีผู้พูดภาษานี้ในอำเภอสะบ้าย้อย อำเภอเทพา อำเภอนาทวี อำเภอจะนะ อำเภอสะเดา และยังมีผู้พูดในระดับเล็ก ๆ ที่อำเภอคลองหอยโข่ง อำเภอหาดใหญ่ อำเภอนาหม่อม อำเภอเมืองสงขลา และอำเภอสิงหนคร
 
 คำศัพท์ 
ตัวอย่างข้างล่างเทียบคำศัพท์มลายูสงขลาบางส่วนกับคำแปลภาษาไทย
ภาษามลายูมาตรฐานภาษามลายูกลันตัน-ปัตตานีภาษามลายูสงขลาแปลไทยbahasabaso, kecekpasaภาษาdia – –เขา, เธอkamu, awak – –คุณorangoréoghaeคนsaya, aku – – ผม/ฉัน
# ภาษามลายูดิลี
ภาษามลายูดิลี เป็นภาษาครีโอลฐานมลายูที่มีผู้พูดในดิลี ประเทศติมอร์-เลสเต โดยเฉพาะในกัมปุงอาโลร์ ผู้เชี่ยวชาญรายงานว่า ก่อนที่ภาษานี้จะกลายเป็นภาษาแม่ของประชากรหลายคน ภาษานี้เคยเป็นภาษาพิดจินมาก่อน (Bloomfield, 1933; Hall, 1966) จากนั้นจึงมีการพัฒนาภาษานี้จนกลายสถานะเป็นภาษาครีโอลที่ใช้ในการปฏิสัมพันธ์ทางสังคมในสังคมที่กว้างขึ้น (Todd, 1974:50)
# ภาษามลายูนาตูนา
ภาษามลายูนาตูนา  เป็นวิธภาษาของภาษามลายูที่พูดโดยผู้คนบนหมู่เกาะนาตูนาและพื้นที่โดยรอบ ภาษามลายูนาตูนามีความคล้ายคลึงกับภาษามลายูตรังกานู เนื่องจากกล่าวกันว่าดาตุก กายา ผู้ปกครองนาตูนาองค์แรก เป็นลูกหลานจากอาณาจักรปัตตานีที่เคยควบคุมคาบสมุทรมลายูตอนเหนือ (รัฐกลันตันและรัฐตรังกานู)

ภาษาย่อย
ภาษามลายูนาตูนาแบ่งออกเป็นภาษาย่อยได้ ดังนี้;
อารุงอายัม
เจอรุก
กัมปุงฮีลีร์
มีได
ปูเลาเลาต์
ราไน
ปูเลาตีกา
เซอดาเนา
เซอราซัน
ซูบีเบอซาร์
ซูบีเกอจิล
# ทะเลนาตูนา
ทะเลนาตูนา  เป็นทะเลน้ำตื้นที่กว้างขวาง ตั้งอยู่รอบอำเภอนาตูนาที่ทางใต้ติดกับหมู่เกาะรีเยา ทางตะวันออกติดกับอำเภอลิงกา และทางตะวันตกติดเกาะบอร์เนียวกับหมู่เกาะบังกาเบอลีตุง ส่วนตรงกลางทะเลคือหมู่เกาะบาดัซและกลุ่มเกาะตัมเบอลัน พื้นที่ทะเลส่วนใหญ่อยู่ในน่านน้ำอาณาเขตของประเทศอินโดนีเซีย โดยทะเลนี้เป็นบริเวณตอนใต้สุดของทะเลจีนใต้และในทางทางธรณีวิทยาถือเป็นส่วนหนึ่งของไหล่ทวีปซุนดา ขอบทะเลทางตะวันออกเฉียงใต้เชื่อมกับทะเลชวาผ่านช่องแคบการีมาตากับกัซปาร์ทางตะวันออก และทางตะวันตกของเบอลีตุง และเชื่อมกับช่องแคบมะละกาทางตะวันตกผ่านช่องแคบเบอร์ฮาลากับสิงคโปร์Natuna Sea and Sarawak Basin

ทางองค์การอุทกศาสตร์สากล (IHO) ไม่ได้ระบุทะเลนาตูนาใน Limits of Oceans and Seas พิมพ์ครั้งที่ 3 (1953) แต่พื้นที่ที่ล้อมรอบด้วยทะเลนาตูนาถือเป็นส่วนใต้ของทะเลจีนใต้ ฉบับร่าง Limits of Oceans and Seas ของ IHO ใน ค.ศ. 1986 เสนอทะเลนาตูนา ซึ่งทอดตัวไปจากเกาะนาตูนาและเกาะอานัมบัซทางใต้ไปจนถึงหมู่เกาะเบอลีตุง  อย่างไรก็ตาม ฉบับร่างใน ค.ศ. 1986 ไม่ได้รับการอนุมัติ
# ซาวส์เฟกบัตโอเค
ซาวส์เฟกบัตโอเค  เป็นพอดแคสต์สุขนาฏกรรมรายสัปดาห์ที่เน้นในเรื่องเอเซ็กชวลและเอโรแมนติก พอดแคสต์ดำเนินรายการโดยซาราห์ คอสเทลโล (Sarah Costello) และเคย์ลา คาสไซกา (Kayla Kaszyca) ศิษย์เก่าของมหาวิทยาลัยมิชิแกน ทุก ๆ วันอาทิตย์ คอสเทลลาและคาสไซกา "พูดคุยเกี่ยวกับทุกสิ่งที่เกี่ยวข้องกับความรัก ความสัมพันธ์ เพศวิถี และเรื่องอื่น ๆ อีกมากมายที่พวกเขายังไม่เข้าใจ""About"  Sounds Fake But Okay. Retrieved May 17, 2020.

ในเดือนพฤศจิกายน พ.ศ. 2563 พอดแคสต์ได้รับรางวัลดิสคัฟเวอร์พอด 2020 ในสาขา "พอดแคสต์วัฒนธรรมแอลจีบีทียอดเยี่ยม"
# โรแมนดีซี ไททานิก
โรแมนดีซี ไททานิก (อังกฤษ: Romandisea Titanic) เป็นแบบจำลองเท่าขนาดจริงของเรืออาร์เอ็มเอส ไททานิก ที่ยังสร้างไม่เสร็จ ตั้งอยู่ในมณฑลเสฉวน ประเทศจีน ซึ่งไม่มีทางออกสู่ทะเล โครงการได้รับการรายงานครั้งแรกในเดือนตุลาคม ค.ศ. 2013 และเปิดตัวอย่างเป็นทางการในเดือนมกราคม ค.ศ. 2014 เรือมีขนาดเท่ากับเรืออาร์เอ็มเอส ไททานิก ลำดั้งเดิม ของเรือเดินสมุทรชั้นโอลิมปิก  เรือจำลองดังกล่าวคาดว่าจะเป็นจุดศูนย์กลางของรีสอร์ต Romandisea และจะรวมถึงโรงแรมที่พักค้างคืนด้วย  มันจะถูกเทียบท่าอย่างถาวรในอ่างเก็บน้ำในแม่น้ำฉีเจียง ซึ่งเป็นสาขาย่อยของแม่น้ำฝู ที่พิกัด  ในเทศมณฑลต้าอิง มณฑลเสฉวน 
 อ้างอิง
# เฮดเจต
เฮดเจต (อียิปต์โบราณ: 𓌉𓏏𓋑, อักษรโรมัน: ḥuḏat, ความหมาย 'สีขาว') เป็นมงกุฏขาวแห่งฟาโรห์ของอียิปต์บน หลังจากการผนวกรวมอียิปต์บนและอียิปต์ล่างเข้าด้วยกัน มงกุฏเฮดเจตก็ได้รวมเข้ากับมงกุฎเดชเรต ซึ่งเป็นมงกุฎแดงแห่งอียิปต์ล่าง เพื่อสร้างเป็นมงกุฎสเกนต์ ซึ่งเป็นมงกุฎคู่ของอียิปต์ สัญลักษณ์ที่ใช้สำหรับมงกุฎขาวในบางครั้ง คือ เทพีแห่งนกแร้ง พระนามว่า เนคเบต ที่ปรากฏถัดจากหัวของเทพีแห่งงูเห่าพระนามว่า วาดเจต ซึ่งปรากฏเป็นอูเรอุสบนมงกุฎสเกนต์Arthur Maurice Hocart, The Life-Giving Myth, Routledge 2004, p.209

 ระเบียงภาพ
# สเกนต์
สเกนต์ (กรีก ψχέντ) เป็นมงกุฎคู่ที่ผู้ปกครองในอียิปต์โบราณทรงสวมใส่ ชาวอียิปต์โบราณเรียกโดยทั่วไปว่า เซเคมติ (sḫm.ty) ซึ่งแปลว่า ผู้ทรงอำนาจทั้งสองGriffith, Francis Llewellyn, A Collection of Hieroglyphs: A Contribution to the History of Egyptian Writing, the Egypt Exploration Fund 1898, p.56 เป็นมงกุฎที่เป็นการรวมมงกุฎขาว (เฮดเจต) ของอียิปต์บนและมงกุฎแดง (เดชเรต) ของอียิปต์ล่าง

มงกุฎสเกนต์เป็นตัวแทนของพระราชอำนาจของฟาโรห์เหนืออียิปต์ที่เป็นปึกแผ่นทั้งหมดDunand, Françoise; Christiane Zivie-Coche, Gods and Men in Egypt: 3000 BCE to 395 CE, Cornell University Press 2004, pp.32f. ซึ่งมีสัญลักษณ์สัตว์สองตัว คือ งูเห่าอียิปต์หรือที่เรียกว่า อูเรอุส ที่พร้อมที่จะโจมตี โดยเป็นสัญลักษณ์ของเทพีวาดเจต ซึ่งเป็นเทพีแห่งอียิปต์ล่าง และอีแร้งอียิปต์ ซึ่งเป็นตัวแทนของเทพีเนคเบต ผู้ที่ทรงปกครองอียิปต์บน ซึ่งสัญลักษณ์ทั้งสองก็จะติดอยู่ที่ด้านหน้าของมงกุฎสเกนต์ และเรียกสิ่งนั้นว่า สองสตรี

 ประวัติ 
การประดิษฐ์สร้างมงกุฎสเกนต์นั้น ซึ่งมีเกี่ยวข้องในช่วงสมัยราชวงศ์ที่หนึ่งของฟาโรห์เมเนส แต่ฟาโรห์พระองค์แรกที่ทรงเริ่มสวมมงกุฎคู่ คือ ฟาโรห์ดเจตจากราชวงศ์ที่หนึ่ง โดยปรากฏศิลาจารึกแสดงให้เห็นว่าเทพฮอรัสของพระองค์ทรงสวมมงกุฎดังกล่าวWilkinson, Toby A. H., Early Dynastic Egypt,  Routledge 1999, p.196

รายพระนามผู้ปกครองบนศิลาปาแลร์โมนั้น ซึ่งขึ้นต้นด้วยพระนามของฟาโรห์จากอียิปต์ล่าง (ปัจจุบันคิดว่าเป็นตำนานผู้ปกครองครึ่งคนครึ่งเทพ) ซึ่งทรงสวมมงกุฏแดง แสดงถึงการรวมประเทศด้วยการมอบมงกุฎสเกนต์ให้กับราชวงศ์ที่หนึ่งและฟาโรห์ในสมัยต่อมาทั้งหมด ในทางกลับกัน ชิ้นส่วนของศิลาไคโรได้แสดงให้เห็นผู้ปกครองยุคก่อนประวัติศาสตร์ทรงสวมมงกุฎสเกนต์อยู่แล้วKemp, Barry John, Ancient Egypt: Anatomy Of A Civilization, Routledge 2006, p.92

 ด้านโบราณคดี 
เช่นเดียวกับ กรณีของมงกุฎเดชเรต และมงกุฏเฮดเจต ไม่ปรากฏว่ามีมงกุฎสเกนต์ใดหลงเหลือมาถึงปัจจุบัน และเป็นที่ทราบมาจากเฉพาะจากรูปสลัก ภาพสลัก จารึก และนิทานโบราณเท่านั้น

 ตำนานเทพปกรณัม 
ในบรรดาเทพเจ้าที่บางครั้งก็สวมมงกุฏคู่ ได้แก่ เทพฮอรัสZandee, Jan, Studies in Egyptian Religion: Dedicated to Professor Jan Zandee, Brill 1982, p.74 และเทพอาตุมหรือเทพรา ซึ่งทั้งสองเป็นทรงตัวแทนของฟาโรห์หรือทรงมีความสัมพันธ์พิเศษกับฟาโรห์The New Encyclopædia Britannica, Encyclopædia Britannica, Inc. 2005, p. 689

 ระเบียงภาพ
# พิพิธภัณฑ์โบราณคดีอียิปต์พีทรี
พิพิธภัณฑ์โบราณคดีอียิปต์พีทรี เป็นส่วนหนึ่งของพิพิธภัณฑ์และคอลเล็กชันของยูนิเวอร์ซิตีคอลลิจลันเดินในลอนดอน เป็นพิพิธภัณฑ์ที่เก็บรักษาโบราณวัตถุมากกว่า 80,000 ชิ้นและจัดอยู่ในกลุ่มโบราณวัตถุชั้นนำของโลกจากอียิปต์และซูดาน

 ประวัติ 
thumb|ส่วนบนของรูปสลักสตรีชาวอียิปต์และสามีของเธอจากช่วงสมัยราชวงศ์ที่สิบแปด จากชุดสะสมของอะมีเลีย เอดเวิดส์ ปัจจุบันตั้งอยู่ในพิพิธภัณฑ์พีทรี
พิพิธภัณฑ์แห่งนี้ก่อตั้งขึ้นเพื่อเป็นศูนย์ทรัพยากรการสอนสำหรับภาควิชาโบราณคดีอียิปต์และนิรุกติศาสตร์ที่มหาวิทยาลัยคอลเลจ ในเวลาเดียวกันกับที่แผนกนี้ก่อตั้งขึ้นในปี ค.ศ. 1892 ชุดสะสมในช่วงแรกเริ่มต้นได้รับการบริจาคโดยนักเขียนอะมีเลีย เอดเวิดส์ วิลเลียม แมตทิว ฟลินเดอส์ พีทรี ซึ่งเป็นศาสตราจารย์คนแรกได้ทำการขุดค้นที่สำคัญหลายครั้ง และในปี ค.ศ. 1913 พีทรีได้ขายชุดสะสมโบราณวัตถุของอียิปต์ให้กับมหาวิทยาลัยคอลเลจ สร้างชุดสะสมโบราณวัตถุอียิปต์ของฟลินเดอส์ พีทรี และเปลี่ยนพิพิธภัณฑ์ให้เป็นหนึ่งในคอลเล็กชันชั้นนำนอกประเทศอียิปต์ โดยชุดสะสมดังกล่าวจัดแสดงครั้งแรกในเดือนมิถุนายน ค.ศ. 1915 พีทรีได้ขุดค้นสถานที่สำคัญหลายสิบแห่งในเส้นทางอาชีพของเขา รวมถึงสุสานสมัยโรมันที่ฮาวารา ซึ่งมีชื่อเสียงจากภาพเหมือนมัมมี่ที่สวยงามในรูปแบบโรมันคลาสสิก อะมาร์นา ซึ่งเมืองของฟาโรห์อะเคนอาเตน และพีระมิดแท้แห่งแรกที่ไมดุม ซึ่งเขาได้ค้นพบหลักฐานที่เก่าแก่ที่สุดเกี่ยวกับการทำมัมมี่

ของสะสมและห้องสมุดได้รับการจัดไว้ในห้องจัดแสดงภายในอาคารหลักของมหาวิทยาลัย และหนังสือนำเที่ยวได้รับการตีพิมพ์ในปี ค.ศ. 1915 ในช่วงแรก ผู้เข้าชมคอลเลกชั่นเป็นนักศึกษาและนักวิชาการ ซึ่งไม่ได้เปิดให้ประชาชนทั่วไปเข้าชม พีทรีได้เกษียณจากมหาวิทยาลัยคอลเลจลอนดอน (UCL) ในปี ค.ศ. 1933 ถึงแม้ว่าผู้สืบทอดของเขาจะยังคงเพิ่มชุดสะสมต่างๆ ต่อไป โดยขุดในส่วนอื่นๆ ของอียิปต์และซูดาน ในช่วงสงครามโลกครั้งที่ 2 (ค.ศ. 1939–1945) ของสะสมได้รับการบรรจุและย้ายออกจากลอนดอนเพื่อความปลอดภัย และในช่วงต้นคริสต์ทศวรรษ 1950 ก็ได้มีการย้ายไปยังที่เป็นคอกม้าเก่า ซึ่งยังคงอยู่ติดกับห้องสมุดวิทยาศาสตร์ ดี.เอ็ม.เอส วัตสัน ของยูซีแอล
# เมซอน (แก้ความกำกวม)
เมซอน (meson) อาจหมายถึง
 อนุภาค เมซอน
 ซอฟต์แวร์ Meson
 อิกโคคุ บ้านพักหรรษา
# เมซอน (ซอฟต์แวร์)
Meson (/ˈmɛ.sɒn/) เป็นซอฟต์แวร์สำหรับสร้างระบบอัตโนมัติ เป้าหมายโดยรวมของ Meson คือการปรับปรุงประสิทธิภาพการทำงานของโปรแกรมเมอร์  Meson เป็น FLOSS ที่เผยแพร่ภายใต้ Apache License 2.0 ถูกเขียนขึ้นด้วยภาษาไพธอน

 สภาพแวดล้อมที่รองรับ 
เนื่องจาก Meson เขียนด้วยภาษาไพธอนจึงทำงานได้ทันทีบนระบบปฏิบัติการแบบยูนิกซ์ รวมถึง macOS และระบบปฏิบัติการอื่น ๆ เช่น Microsoft Windows

Meson รองรับภาษาโปรแกรม ต่าง ๆ เช่น C, C++, D, Objective-C, Objective-C++, Fortran, Java, C#, Vala และ Rust โดยมีกลไกจัดการความขึ้นต่อกันที่เรียกว่า Wrap

Meson รองรับ GNU Compiler Collection, Clang, Microsoft Visual Studio และอื่น ๆ